Diari Oficial de la Generalitat Valenciana


Sumari del DOGV 5611, del 02-10-2007 (2007/11799)

Informació pública de l'alternativa tècnica del programa d'actuació integrada de la unitat d'execució UZI-18 La Font, del municipi de Petrer.
---------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11078


Data del document
:   19-09-2007

Organisme emissor
:   Serrella Enisa Promociones, SL

Tipus de document
:   Informació Pública

Descriptors 

:   * Petrer
    * pla d'urbanisme

Informació pública de l'alternativa tècnica del programa d'actuació integrada de la unitat d'execució UZI-18 La Font, del municipi de Petrer. [2007/11958]  
De conformitat amb el que estableix l'article 134.4 de la Llei 16/2005, de 30 de desembre, de la Generalitat Valenciana, Llei Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i execució del programa d'actuació integrada, mitjançant gestió indirecta, de la unitat d'execució UZI-18 La Font, sòl urbanitzable, de caràcter residencial, del Pla General de Petrer.  
Aprovat mitjançant acord del Plenari de data 31 de maig de 2007 l'inici del procediment de concurs i les bases particulars que regiran el concurs per a la selecció d'agent urbanitzador del programa d'actuació integrada, mitjançant gestió indirecta, de la unitat d'execució en sòl urbanitzable UZI-18 La Font del Pla General de Petrer, enviat al Diari Oficial de la Unió Europea, en data de 20 de juny de 2007, i publicat en el Diari Oficial de la Comunitat Valenciana, número 5568, de data 1 d'agost de 2007.  
La mercantil Serrella Enisa Promociones, SL, domiciliada a Petrer, a l'efecte de notificacions al carrer País Valencià, núm. 25-B i CIF B-54099965, ha iniciat la informació pública de la seua proposta de programa per al desenvolupament i execució de la unitat de execució UZI-18 La Font del Pla General de Petrer amb la protocol·lització dels documents integrants de l'alternativa tècnica de programa, memòria d'alternativa tècnica, projecte d'urbanització, modificació puntual de pla general, estudi d'integració paisatgística, pla de participació pública i annex al projecte d'edificació, a la notaria d'Inmaculada Concepción Lozano García, sítia a Petrer, avinguda de Madrid, núm. 31-1r. Així mateix, consta un exemplar de la dita documentació dipositat a l'Ajuntament de Petrer.  
Es fa constar, en aplicació de l'article 134 de la Llei Urbanística Valenciana, que durant el termini d'un mes, a comptar des de la publicació de l'anunci en el Diari Oficial de la Comunitat Valenciana, qualsevol persona podrà compareixer, en horari d'atenció al públic, bé a la notaria d'Inmaculada Concepción Lozano García, sítia a Petrer, avinguda de Madrid, núm. 31-1r, bé a l'Ajuntament de Petrer, per a obtenir informació, pels procediments legals, sobre els documents objecte d'exposició pública i presentar al·legacions. Les dites al·legacions podran presentar-se indistintament a la notaria de referència en horari de 10.00 hores a 14.00 hores, o bé a l'Ajuntament de Petrer en horari administratiu obert al públic.  
Petrer, 19 de setembre de 2007.- L'administrador de Serrella Enisa Promociones, SL: José Enrique Pérez Pérez.